**PANEVĖŽIO RAJONO SAVIVALDYBĖS**

**SOCIALINĖS ATSKIRTIES MAŽINIMO PROGRAMOS**

**(NR. 05) APRAŠYMAS**

|  |  |
| --- | --- |
| **Biudžetiniai metai** | **2017 metai** |
| **Asignavimų valdytojai, kodas**  | Panevėžio rajono savivaldybės administracija, 188774594Vaikų globos namai, 168962966Panevėžio rajono socialinių paslaugų centras, 302705834Karsakiškio seniūnijaKrekenavos seniūnijaMiežiškių seniūnijaNaujamiesčio seniūnijaPaįstrio seniūnijaPanevėžio seniūnijaRaguvos seniūnijaRamygalos seniūnijaSmilgių seniūnijaUpytės seniūnijaVadoklių seniūnijaVelžio seniūnija |
| **Vykdytojai, kodas** | Panevėžio rajono savivaldybės administracija, 1Socialinės paramos skyrius, 1.15Vaikų globos namai, 24Panevėžio rajono socialinių paslaugų centras, 39Seniūnijos |
| **Programos pavadinimas** | Socialinės atskirties mažinimo programa | **Kodas** | **05** |
| **Programos parengimo argumentai** | Vadovaujantis Lietuvos Respublikos socialinių paslaugų įstatymu rengiami ir tarpusavyje derinami valstybės ir savivaldybės strateginiai planai. Vadovaujantis šiais planais parengta ir socialinės atskirties mažinimo programa.Šios programos tikslas organizuoti socialinę paramą neįgaliesiems, seniems asmenims, socialiai remtinoms rizikos grupės šeimoms, gerinti jų gyvenimo kokybę, plėtoti socialines paslaugas įvairių socialinių grupių rajono gyventojams, didinti jų integraciją į visuomenę, mažinti socialinę atskirtį. |
| **Ilgalaikis prioritetas****(pagal strateginį plėtros planą)** | Sveika, saugi ir švari gyvenamoji aplinka | **Kodas** | **II** |
| **Šia programa įgyvendinamas strateginis tikslas:** | Gerinti gyvenimo kokybę rajone, užtikrinant socialinių paslaugų kokybę ir prieinamumą, kuriant saugią ir švarią aplinką | **Kodas** | **02** |
| **Programos tikslas** | Didinti socialiai remtinų asmenų integraciją į visuomenę ir mažinti socialinę atskirtį | **Kodas** | **01** |
| **Tikslo įgyvendinimo aprašymas:**Šiam tikslui įgyvendinti numatomi šie uždaviniai: **01 uždavinys. Teikti būtiniausią finansinę ir socialinę paramą neįgaliems asmenims, senjorams, socialiai remtinoms ir rizikos grupės šeimoms.**Nukentėjus nuo gaisro, stichinių nelaimių, traumų, įvykusių nelaimingo atsitikimo metu, sunkios ligos atveju, esant ypač sunkiai materialinei padėčiai, rajono gyventojai gali gauti vienkartinę pašalpą. Piniginė socialinė parama šeimoms, vaikams, neįgaliems asmenims teikiama vadovaujantis Lietuvos Respublikos įstatymais ir norminiais teisės aktais.Rajono gyventojams, turintiems judėjimo negalią, pritaikomas gyvenamasis būstas ir aplinka. Šios priemonės vykdymas finansuojamas iš valstybės ir savivaldybės biudžeto.**Produkto kriterijai (2017 m.):**1. Asmenų, kuriems suteikta parama, skaičius – 250;2. Piniginių išmokų, numatytų Lietuvos Respublikos įstatymais ir norminiais teisės aktais, gavėjų skaičius – apie 8 000 gavėjų;3. Paramos mokiniams gavėjų skaičius – apie 1 200 gavėjų;4. Etatų (prižiūrėti socialinės rizikos šeimas) skaičius – 29;5. Seniūnijų soc. darbuotojų etatų skaičius – 13,5;6. Neįgalių asmenų, kuriems bus pritaikytos gyvenamosios patalpos ir (ar) aplinka, skaičius – 6 asmenys).**02 uždavinys. Kartu su nevyriausybinėmis organizacijomis organizuoti ir iš dalies finansuoti neįgalių asmenų, senjorų užimtumą, dalyvavimą kultūriniame gyvenime ir bendruomenės veikloje.**Siekiant įtraukti neįgalių ir senų žmonių dalyvavimą kultūriniame gyvenime ir bendruomenės veikloje, būtina finansuoti nevyriausybinių organizacijų projektus, organizuoti meninės kūrybos šventes-popietes, Tarptautinės vaikų gynimo dienos šventę, gyventojų sveikinimą ir pagerbimą įvairių švenčių progomis.**Produkto kriterijai (2017 m.):**1. NVO projektuose dalyvausiančių asmenų skaičius – apie 700 asmenų;2. Popietėse, išvykose dalyvausiančių asmenų skaičius – apie 1 000 asmenų;3. Tarptautinės vaikų gynimo dienos šventėje dalyvausiančių asmenų skaičius – apie 150 asmenų;4. Asmenų, pasveikintų Šv. Kalėdų, Šv. Velykų ir kitomis progomis, skaičius – apie 200 asmenų.**03 uždavinys. Organizuoti ir finansuoti būtiniausių socialinių paslaugų teikimą įvairių socialinių grupių asmenims.**Dalis rajono gyventojų prašo teikti jiems įvairias socialines paslaugas, todėl dalis paslaugų teikiama rajono socialinių paslaugų centro padaliniuose socialinės globos namuose, paslaugos asmenims su proto negalia perkamos iš ministerijos pavaldumo įstaigų, neįgaliems vaikams paslaugos perkamos iš Panevėžio miesto socialinių įstaigų, perkamos dienos socialinės globos paslaugos namie iš viešosios įstaigos. Pradėtos teikti integralios pagalbos paslaugos.Šios priemonės vykdymas finansuojamas iš valstybės ir savivaldybės biudžeto.**Produkto kriterijai (2017 m.):**1. Vaikų, gaunančių ilgalaikę socialinę globą rajono vaikų globos namuose, skaičius – 45 vaikai;2. Vaikų, gaunančių ilgalaikę socialinę globą ministerijos pavaldumo vaikų namuose, skaičius – 23 vaikai;3. Vaikų, gaunančių ilgalaikę socialinę globą šeimynoje, skaičius – 13 vaikų;4. Asmenų, gaunančių ilgalaikę socialinę globą Panevėžio rajono socialinių paslaugų centre, skaičius – 51 asmuo;5. Asmenų, gaunančių socialinės priežiūros namie paslaugas, skaičius – 70 asmenų;6. Asmenų, gaunančių bendrąsias paslaugas Panevėžio rajono socialinių paslaugų centre, skaičius – 350 asmenų;7. Asmenų, apgyvendintų savarankiškuose gyvenimo namuose, skaičius – 20 asmenų;8. Asmenų, apgyvendintų ministerijos pavaldumo ir kitų savivaldybių globos įstaigose, skaičius – apie 70 asmenų;9. Sutrikusios psichikos asmenų, kuriems teikiamos ilgalaikės socialinės globos paslaugos VšĮ „Vilties namai“, skaičius – 6 asmenys;10. Negalią turinčių vaikų, kuriems teikiamos dienos socialinės globos paslaugos Panevėžio specialiojoje mokykloje-daugiafunkciame centre, skaičius – 5 vaikai;11. Asmenų su negalia, gaunančių trumpalaikės socialinės globos paslaugas socialinės globos įstaigose, skaičius – 5 asmenys;12. Asmenų, kuriems teikiamos dienos socialinės globos paslaugos asmens namuose, skaičius – 3 asmenys.13. Asmenų, kuriems teikiamos integralios pagalbos paslaugos (dienos socialinės globos ir slaugos paslaugos asmens namuose) – apie 20 asmenų.**04 uždavinys. Didinti teikiamų socialinių paslaugų kokybę ir prieinamumą.**Siekiant užtikrinti kuo geresnę teikiamų socialinių paslaugų kokybę, reikalinga steigti kuo daugiau socialinių paslaugų centrų.2016–2018 m. planuojama parengti ir pradėti įgyvendinti projektus pagal 2014–2020 m. Europos Sąjungos investicijų fondų veiksmų programos priemones „08.1.1-CPVA-R-407 Socialinių paslaugų infrastruktūros plėtra“, „08.4.1-ESFA-V-418 Integrali pagalba į namus“ ir „08.4.1-ESFA-V-416 Kompleksinės paslaugos šeimai“. |
| **Produkto kriterijai (2017 m.):**1. Įgyvendintas projektas „Nestacionarių socialinių paslaugų infrastruktūros plėtra Panevėžio rajone“, paslaugas gaus apie 50 asmenų;2. Įgyvendintas projektas „Integralios pagalbos plėtra Panevėžio rajone“ – 20 proc.;3. Įgyvendintas projektas „Socialinių paslaugų infrastruktūros plėtra“ – 20 proc;4. Įgyvendintas projektas „Kompleksinių paslaugų šeimai teikimas Panevėžio rajono savivaldybėje“ – 20 proc. **Tikslo įgyvendinimo priemonės:**1. Būtiniausios finansinės paramos neįgaliems, seniems asmenims, socialiai remtinoms, rizikos grupės šeimoms užtikrinimas.2. Socialines paslaugas teikiančių įstaigų veiklos užtikrinimas.**05 uždavinys. Suteikti socialiai remtiniems asmenims galimybę gyventi kokybiškame socialiniame būste.**Savivaldybės socialinis būstas yra pagal nustatytą tvarką nekomerciniu pagrindu nuomojamos savivaldybei priklausančios gyvenamosios patalpos, skirtos mažas pajamas turintiems asmenims ir šeimoms apgyvendinti. Savivaldybės socialinis būstas eilės tvarka nuomojamas šeimoms ir pilnamečiams asmenims, turintiems nuolatinę gyvenamąją vietą, jeigu jie neturi Lietuvos Respublikos teritorijoje nuosavybės teise priklausančio būsto, arba turimo būsto naudingasis plotas, tenkantis vienam šeimos nariui, yra mažesnis kaip 10 kv. m, ir jeigu jų metinės pajamos bei turtas prieš savivaldybės socialinio būsto suteikimo metus yra mažesni už pajamas ir turtą, kurių didžiausius dydžius ir apskaičiavimo tvarką nustato Lietuvos Respublikos Vyriausybė. Savivaldybė socialinį būstą išnuomoja asmenims ir šeimoms, įrašytiems į šeimų ir asmenų, turinčių teisę į socialinį būstą, sąrašus laikantis eiliškumo pagal prašymo gavimo datą.Panevėžio rajono savivaldybės asmenų ir šeimų, turinčių teisę į paramą būstui išsinuomoti, sąrašuose 2017 m. sausio 10 d. yra 103 asmenys ir šeimos.  2016 m. išnuomota 15 socialinių būstų, iš jų pagal sąrašus: 6 – šeimoms, auginančioms tris ir daugiau vaikų (įvaikių); 4 – asmenims (šeimoms) iš bendrojo sąrašo, 1 – šeimai iš jaunų šeimų sąrašo, 4 asmenims (šeimoms) būstas išnuomotas išimties tvarka, nukentėjus nuo gaisro. Palyginti su ankstesniais metais būstų išnuomota daugiau, nes suremontuoti Savivaldybės būstai, kurie buvo netinkami gyventi.Panevėžio rajono savivaldybės socialinio būsto fondo plėtros 2016-2020 metais programa patvirtinta Savivaldybės tarybos 2016 m. rugsėjo 29 d. sprendimu Nr. T-169, kurioje nustatyta savivaldybės socialinio būsto fondo plėtros tikslai, uždaviniai bei priemonės jiems įgyvendinti, numatyti finansavimo šaltiniai bei laukiami rezultatai. **Produkto kriterijai (2017 m.):**1. Asmenų (šeimų), aprūpintų socialiniu būstu, skaičius – 20;
2. Įgyvendintas 80 proc. projektas „Panevėžio rajono savivaldybės socialinio būsto fondo plėtra“.
 |
| **06 uždavinys. Užtikrinti įvairių paslaugų prieinamumą rajono gyventojams.**Savivaldybė yra atsakinga už viešųjų paslaugų teikimą rajono gyventojams, ir ji turi siekti, kad viešosiomis paslaugomis galėtų naudotis visi savivaldybės gyventojai, šios paslaugos būtų teikiamos nuolat. Siekiama, kad kuo daugiau rajono gyventojų būtų pagerinta gyvenimo kokybė, kompensuojama vežėjams už parduotus su nuolaida važiavimo vietinio (priemiestinio) reguliaraus susisiekimo autobusais bilietus; įstaigai, teikiančiai pirčių paslaugą, dalį negautų pajamų dėl bilieto kainos sumažinimo.**Produkto kriterijai (2017 m.):**1. Asmenų, kuriems suteikta vietinio reguliaraus susisiekimo transporto lengvata, skaičius, vnt. – 350 000;2. Asmenų, kuriems suteikta pirčių paslauga, skaičius vnt. – 16 000. |
| **2017 m. planuojami atlikti ilgalaikio turto sukūrimo ar pagerinimo darbai:**Panevėžio rajono vaikų globos namų valgyklos remontas – 10,0 tūkst. Eur.Iš viso 10,0 tūkst. Eur. |
| **Asignavimų paskirstymo kriterijai:**Seniūnijos socialinės rizikos šeimoms – 100 Eur šeimai;Transporto išlaidoms pagal suaugusių socialinės rizikos asmenų skaičių seniūnijoje – 10 Eur asmeniui; Socialinių darbuotojų išlaikymui – 725 Eur pareigybei (etatui);Transporto išlaikymui turinčioms gyventojų:* Iki 2 000 – 0,7 Eur;
* Nuo 2 001 iki 5 000 – 0,5 Eur;
* Nuo 5 001 ir daugiau – 0 Eur.
 |
| **Numatomas programos įgyvendinimo rezultatas:** Plėtojant įvairias socialinės paramos teikimo formas visuomenėje užtikrinamas socialinis saugumas, gerėja gyvenimo sąlygos ir kokybė labiausiai pažeidžiamoms asmenų grupėms. |
| **Galimi programos vykdymo ir finansavimo variantai:** Programa gali būti finansuojama iš Valstybės, Savivaldybės biudžetų ir ES lėšų. |
| **Savivaldybės plėtros strateginio plano dalys, susijusios su vykdoma programa:**2.1.1 uždavinys. Integruoti socialinę atskirtį patiriančius asmenis į visavertį gyvenimą.2.1.2 uždavinys. Bendradarbiaujant su socialiniais partneriais diegti efektyvias nusikalstamumo ir nelaimingų atsitikimų prevencijos priemones. |
| **Susiję Lietuvos Respublikos ir Savivaldybės teisės aktai:** Lietuvos Respublikos vietos savivaldos įstatymas; Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymas; Lietuvos Respublikos išmokų vaikams įstatymas; Lietuvos Respublikos neįgaliųjų socialinės integracijos įstatymas; Lietuvos Respublikos socialinių paslaugų įstatymas; Lietuvos Respublikos visuomeninių organizacijų įstatymas; Lietuvos Respublikos socialinės apsaugos ir darbo ministro 2015 m. rugpjūčio 10 d. įsakymas Nr. A1-460 „Dėl Būsto pritaikymo neįgaliesiems 2016–2018 metais tvarkos aprašo patvirtinimo“. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_